Katta Sakkizlik uchrashuvi murosa bilan tugadi
Rahbarlar Yevropani inqirozdan olib chiqishning yo’li - ish joylarini yaratish va o’sishni ta’minlash deya ta’kidladi.
Vashington yaqinidagi Kemp Deyvid majmuasida ikki kun davom etgan muzokaralardan so’ng Obama sakkiz rahbar Yevropa iqtisodini tiklash uchun xarajatlarni kamaytirish yetarli emasligini e’tirof etganini bildirdi. U, shuningdek, yagona valyuta - yevroni mustahkamlash va yevrozonada umumiy iqtisodiy siyosat olib borish kerakligi yuzasidan Sakkizlik rahbarlari yakdil ekanini qayd etdi. Obamaga ko’ra, ushrashuv xulosalaridan biri - Gretsiya yevrozonada qolishi kerak. Xo’sh, bunday qarorlarning qanday bo’ladi? Germaniya kansleri, Yevropa Ittifoqida xarajatlarni kamaytirish tarafdori Angela Merkel rahbarligidagi partiya yaqinda saylovda mag’lubiyatga uchradi. Fransiyada ham so’nggi saylovlarda aholi sarfiyatni qirqish kerak degan Nikolya Sarkozi o’rniga sotsialist Fransua Ollandni afzal ko’rdi. AQShda ham bu yilgi prezidentlik saylovlari natijasini mamlakatdagi iqtisodiy ahvol belgilashi kutilmoqda. Obama buni tan oladi. Katta Sakkizlik uchrashuvi kun tartibidan asosiy o’rin egallagan yana bir masala bo’ldi. Bu mamlakatga nisbatan yangi sanksiyalar kiritilgan taqdirda neft kamomadi muammosini qanday hal qilish kerakligi muhokama qilindi. “Birgalikda biz Xalqaro energetika agentligidan neft bozorlari barqarorligicha qolishini ta’minlash borasida barcha choralarni ko’rishni so’raymiz”, - dedi Obama.